La qualitat és un factor estratègic per aconseguir que els titulats adquireixin les competències (coneixements, habilitats i actituds) corresponents als estudis cursats, per obtenir resultats d'excel·lència en l'activitat de recerca i per assolir una gestió guiada pels criteris d'eficàcia i eficiència.
Per aquest motiu, la Junta de Centre de l'INEFC Barcelona manifesta el seu compromís envers la qualitat de les activitats que desenvolupa l'entitat.
L'Espai Europeu d'Educació Superior (EEES), sorgit de la Declaració de Bolonya de 1999, busca donar coherència als diversos sistemes d'ensenyament dels Estats membres de la UE per tal de facilitar la lliure circulació de persones.
Un dels instruments principals per a la convergència desitjada en l'àmbit de l'ensenyament superior, és la transparència.
D'aquesta manera, cada cop es fa més necessari l'ús de mecanismes d'avaluació i acreditació que assegurin la qualitat dels diferents ensenyaments universitaris europeus.
El fruit més tangible de tot el procés de convergència europea, pel que fa a l'avaluació de la qualitat, és l'elaboració del document Estàndards i directrius per a l'assegurament de la qualitat en l'EEES per part de l'ENQA (European Association for Quality Assurance in Higher Education).
Aquest document fixa els estàndards europeus per a l'assegurament intern i extern de la qualitat tant per a les institucions d'educació superior com per a les agències externes d'assegurament de la qualitat.
D'altra banda, el procediment de disseny i acreditació de títols universitaris establert per la legislació espanyola actual en la matèria (reials decrets 1393/2007, de 29 d'octubre, i 861/2010, de 2 de juliol), preveu que les universitats garanteixin que les seves actuacions asseguren l'assoliment dels objectius associats a la formació que imparteixen.
Aquestes normes exigeixen que el centre en el qual s'imparteix una titulació disposi d'uns procediments associats a l'assegurament de la qualitat.
El centre, doncs, s'ha de dotar, d'una banda, d'uns mecanismes formals per a l'aprovació, el control, la revisió periòdica i la millora dels títols i, de l'altra, de les evidències necessàries per als processos de seguiment i d'acreditació a què estaran sotmesos.
Per donar resposta a les necessitats plantejades pel marc europeu, les universitats es troben amb la necessitat de desenvolupar sistemes de garantia interna que recullin la lògica de funcionament de millora contínua en tots els àmbits d'activitat.
D'altra banda, aquests sistemes han de permetre obtenir les evidències necessàries per tal que els sistemes de garantia externa de la qualitat (agències públiques) avaluïn i acreditin la garantia interna de les institucions.
Per tal d'orientar el desenvolupament dels sistemes de qualitat des de tots dos vessants, l'ANECA, AQU Catalunya i l'ACSUG van elaborar el programa AUDIT, que té els següents objectius generals:
El sistema elaborat per la Universitat de Barcelona, el SAIQU (Sistema d'Assegurament Intern de la Qualitat) va obtenir la certificació d'AQU Catalunya el 2009, a través del programa AUDIT.
El model del SAIQU (Sistema d'Assegurament Intern de la Qualitat) de la UB és un model global de la universitat adoptat per cada centre, i es basa en:
D'acord amb el conveni d'adscripció i col·laboració acadèmica entre la Universitat de Barcelona i l'INEFC, la direcció del Centre assumeix el SAIQU de la UB i està fent els ajustaments pertinents segons les característiques pròpies del centre i de l'INEFC.
La Comissió de Qualitat és l'òrgan col·legiat que s'encarrega de vetllar per la qualitat i promoure la millora contínua en tots els àmbits d'activitat del centre de Barcelona de l'INEFC: formació, recerca i gestió.
La Comissió de Qualitat del centre de Barcelona de l'INEFC va celebrar la seva reunió constitutiva el 18 d'abril de 2013.
Maricarmen Almarcha Cano, representant dels estudiants del MAFIS
Diana Yaquelin Barrero Malagon, representant dels estudiants del RETAN
Alicia Belsa Colina, cap de la secció de Gestió Acadèmica
Neus Camins Vila, representant dels estudiants del MAFIS
Alfredo Irutia Amigó, cap de projecte de qualitat docent i PAT
Mercè Mateu Serra, subdirectora de suport i innovació
Alba Vande Vliet Gómez, tècnica de Qualitat
Coordinadora de Qualitat del centre